אפטורניס

אפטורניס (שם מדעי: Aptornis) הוא סוג של עוף נכחד מסדרת העגוראים אשר חי על האי הצפוני של ניו זילנד בין המיוקן להולוקן והוא הסוג היחיד מהמשפחה אפטורניים (Aptornithidae). סוג זה תואר לראשונה בידי החוקר ריצ'רד אוון ונכללו בו 2 מינים שעברו ענקיות איים, עם מין נוסף שבוטל. המשמעות של שמו המדעי היא: "Apteryx" - "קיווי", "ornis" - "עוף", כלומר: "עוף הקיווי".

קרוביו החיים של עגור נכחד זה הם העגוריים והרליתיים או הפסופיים. כמה חוקרים רואים בו סוג מהסדרה החדשה סופיות שמש בו 2 מינים דומים: קגו וסופית שמש. בעבר סברו שהוא קרוב יותר לדגרתליים או לקרובי עופות המואה והקיוויים שמוצאם בניו זילנד. עם זאת כיום מניחים שהדמיון לעופות הענק הוא באבולוציה מתכנסת עקב הבידוד בו חי והתגדל במשך השנים.

מאפיינים 
עוף גדול זה הגיע לגובה של 80 ס"מ ולמשקל 18 ק"ג, מה שהופך אותו לאחד מגדולי העגוראים (אך קטן יותר מהאאוגרואידיים) ודומה בגודלו לעופות המואה הקטנים יחסית. הוא היה חסר יכולת תעופה עם כנפיים מנוונות, בעל רגליים ארוכות ושריריות ובעל מקור גדול המכופף למטה בדומה למקור של עוף טוקוס. מבדיקת מבנה המקור של עופות אוכלי חרקים או צמחוניים מסתבר שעוף זה היה אוכל-כול שניזון מחרקים וגם מחסרי חוליות אחרים, לטאות, מחודקי ראש ואף מעופות קטנים. 

מאובני עוף זה התגלו בשטחי שפילה והצעירים שבהם התאבנו לפני 5,000 שנה בלבד. ככל הנראה הם נכחדו בידי ציד והשמדה מהמאורים ומכלבים וחולדות שהביאו איתם, הרבה לפני בוא החוקרים האירופאים.

קישורים חיצוניים

בעלי חיים שתוארו ב-1848
עגוראים
בעלי חיים שחיו בנאוגן באוקיאניה
בעלי חיים שחיו בפליסטוקן באוקיאניה
עופות חסרי יכולת תעופה
עופות שחיו בנאוגן
עופות שחיו בפליסטוקן
עופות שנכחדו בהולוקן
אוקיאניה: עופות שנכחדו
ניו זילנד: מאובנים
טקסונים שתוארו בידי ריצ'רד אוון
מאובני טקסונים שתוארו ב-1844